Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „2. számú melléklet a 60/2003. (X. 20.) ESZCSM rendelethez
Paragraph Index: 4374

1. A munkakörülmény egészségkárosító hatásainak munkahigiénés és munkalélektani vizsgálata Munkakörülmény (munkahely, berendezések, gépek, technológiai sorok, munkaeszközök, anyagok, a fizikai és társadalmi munkakörnyezet) olyan kockázati források helye, amelyből különböző veszélyes tényezők (fizikai, kémiai, biológiai, ergonómiai, pszichoszociális, balesetet okozó) erednek, amelyek egészségkárosító kockázattal járnak. Az egészségkárosító kockázatok értékelése olyan munkáltatói kötelezettség, amelyben a foglalkozás-egészségügy közreműködik. Annak érdekében, hogy a kockázat elfogadható legyen, kockázatbecslést – ezen belül veszélyazonosítást, veszélyjellemzést, expozícióbecslést, kockázatjellemzést – kell végezni. Ezt követően olyan, a kockázat mértékétől függő kockázatkezelést kell alkalmazni, hogy a munkakörülmény a dolgozó egészségét és biztonságát ne veszélyeztesse. I. szint Személyi feltételek: 1 foglalkozás-orvostan (üzemorvostan) szakorvos 1 ápoló (OKJ/diplomás ápoló/foglalkozás-egészségügyi szakápoló/üzemi ápoló) Tárgyi feltételek: Kötelező nyomtatványok Diagnosztikai háttér: Lásd III. szint III. szint Személyi feltételek: A munkakörnyezeti kóroki tényezők (kémiai, zaj, rezgés, világítás, ionizáló és nem ionizáló sugárzás, mikrobiológiai, ergonómiai), valamint a biológiai expozíciós mutatók műszeres meghatározására és a pszichoszociális tényezők detektálására alkalmas laboratóriumok munkatársai A környezeti és biológiai monitorzásban, valamint kockázatértékelésben jártas foglalkozásorvostan/üzemorvostan és munkahigiénikus szakorvosok 1 ápoló (OKJ/diplomás ápoló/foglalkozás-egészségügyi szakápoló/üzemi ápoló) Tárgyi feltételek: Laboratóriumok: Munkakörnyezeti műszeres vizsgálatok (analitikai kémia, zaj, rezgés, világítás, ionizáló és nem ionizáló sugárzás, klímaparaméterek, ergonómia) végzésére Munkalélektani vizsgálatok végzésére Biológiai expozíciós mutatók mérésére Megjegyzés: a laboratóriumi vizsgálatokat akkreditált laboratóriumok végezhetik.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes